Four Sticks

«Four Sticks» er ein song av det engelske rockebandet Led Zeppelin frå det fjerde albumet deira, frå 1971. Tittelen kom av at trommeslagar John Bonham spela med to set trommestikker, totalt fire.Dave Lewis (1994), The Complete Guide to the Music of Led Zeppelin, Omnibus Press, ISBN 0-7119-3528-9. Årsaka til at han spela med fire stikker kom av at han at var frustrert fordi han ikkje klarte å få det heilt til under innspelinga i Island Studios.  Etter å ha teke to stikker til og slå på trommene så hardt han klarte, spelte han inn det perfekte opptaket som dei sidan nytta. Songen var særleg vanskeleg å spele inn og dei nytta fleire forsøk enn vanleg. John Paul Jones spelar ein VCS3-synthesizer på songen.

Gitarist Jimmy Page sa ein gong om songen: «Han var meininga å vere abstrakt.» Den abstrakte kjensla vert forsterka av den uvanlege taktarten med riff i ei blanding av 5/8 og 6/8. Etter eit mislukka forsøk under innspelinga starta Bonham å spele trommer på ein annan song og Page starta å spele eit improvisert riff ut av frustrasjon. Riffet utvikla seg sidan til ein annan song på albumet, «Rock and Roll».

Songen vart spelt inn på nytt av Jimmy Page og Robert Plant med Bombay symfoniorkester i 1972, under ei reise til India, i tillegg til ein annan song, «Friends» frå Led Zeppelin III.Liner notes to Led Zeppelin Box Set, Vol. 2 av David Fricke Denne versjonen inneheldt tablatrommer og sitarar. Innspelingane er aldri gjevne ut offisielt og finst berre på piratkopialbum.

Bandet skal berre ha spela songen på konsert ein gong, i København i 1971.

I 1994 spela Robert Plant og Jimmy Page i lag som Page and Plant.  I august dette året spela dei inn songen med egyptiske og marokkanske musikarar. Denne versjonen finst på albumet No Quarter: Jimmy Page and Robert Plant Unledded.

Robert Plant har spelt songen under soloturneen sin i 2005, noko som finst på DVD-utgjevinga Soundstage: Robert Plant and the Strange Sensation.

Medverkande
 Robert Plant - vokal
 Jimmy Page - gitarar
 John Paul Jones - bassgitar, VCS3 synthesizer
 John Bonham - trommer

Andre versjonar

 1987: Bongwater (Breaking No New Ground! EP)
 1989: The Earwigs (The Song Retains the Name)
 1992: Unsane (Singles 89-92)
 1994: Page and Plant (No Quarter: Jimmy Page & Robert Plant Unledded)
 1995: Rollins Band (Encomium: A Tribute to Led Zeppelin)
 2001: Out of Phase (A Tribute to Led Zeppelin IV)
 2002: Reptile Palace Orchestra (Official Bootleg 2002)
 2004: Jezz Woodroffe (In Through the Swing Door: Swing Cover Versions of Led Zeppelin Classics)
 2005: Howard Hart (Get the Led Out! Led Zeppelin Salute)
 2006: Robert Plant & The Strange Sensation (Soundstage: Robert Plant and the Strange Sensation)
 2006: Franck Tortiller & Orchestre National de Jazz (Close to Heaven: A Led Zeppelin Tribute)

 2007: Sones de México Ensemble Chicago (Esta tierra es tuya (This Land Is Your Land))
 2007: MIDIval Punditz (Backspin: A Six Degrees 10 Year Anniversary Project)
 2007: Frankie Banali & Friends (24/7/365: The Tribute to Led Zeppelin)
 2007: The Nowtet (The Nowtet Plays Zep!)
 2007: Led Zepagain (Led Zepagain II: A Tribute to Led Zeppelin)
 2007: Led R (Led the R Out: A Tribute to Led Zeppelin)
 2008: Alec Haavik Friction Five (Ye Shanghai!)
 2009: Hampton String Quartet (The Hampton Rock String Quartet: All Zeppelin)
 2010: Soulfly (Omen)

Kjelder

Denne artikkelen bygger på «Four Sticks» frå ,  den 25. mars 2011. 
 oppgav desse kjeldene:
Lewis, Dave (2004) The Complete Guide to the Music of Led Zeppelin, ISBN 0-7119-3528-9
Welch, Chris (1998) Led Zeppelin: Dazed and Confused: The Stories Behind Every Song, ISBN 1-56025-818-7

Kategori:Led Zeppelin-songar
Kategori:Songar skrivne av Jimmy Page
Kategori:Songar skrivne av Robert Plant
Kategori:Singlar frå 1972
Kategori:Songar produserte av Jimmy Page
Kategori:Atlantic Records-singlar
Kategori:Songar frå 1971
Kategori:Ragarock-songar